Diari Oficial de la Generalitat Valenciana


Sumari del DOGV 573, del 24-04-1987 (1987/808638)

ORDRE de 16 d'abril de 1987, de la Conselleria d'Economia i Hisenda, per la qual s'estableix la classificació econòmica i funcional dels Pressuposts i es dicten normes comptables d'aplicació a la Generalitat Valenciana i les Diputacions Provincials de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/16/(1)/dof/vci/html**

### Dades del document

Número de DOGV
:   573

Data del DOGV
:   24-04-1987

Secció del DOGV
:   DISPOSICIONS GENERALS

Número del document
:   1987/808638


Data del document
:   16-04-1987

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 16 d'abril de 1987, de la Conselleria d'Economia i Hisenda, per la qual s'estableix la classificació económica i funcional dels Pressupostos i es dicten normes comptables d'aplicació a la Generalitat Valenciana i les Diputacions Provincials de la Comunitat Valenciana.  
Tot complint el que disposa el Decret 29/1987, de 30 de març, pel qual s?aprova la implantació d'un nou sistema comptable comú per a la Generalitat Valenciana i les Diputacions Provincials i fent ús de la facultat que m'atorga, tant l'article 35 de la Llei 5/1983, de 30 de desembre, com l'article 1 de l'esmentat Decret.  
ORDENE:  
Article 1. Àmbit d'aplicació.  
La Generalitat Valenciana, així com les Diputacions Provincials d'Alacant, Castelló i València, ajustaran la seua gestió pressupostària a les prescripcions d'aquesta Ordre.  
Article 2. Estructura Pressupostària.  
Els estats de despeses i ingressos dels pressuposts de les Administracions a què es refereix l'article anterior, s'acomodoran a les classificacions econòmica i funcional recollides, respectivament, en els annexos 1 i 11 d'aquesta norma.  
Article 3. Classificació orgànica.  
1. La Generalitat Valenciana acomodarà, en tot moment, la classificació orgànica, a l'estructura que adopte el Consell i les restants institucions que conformen la Generalitat.  
2. Les Diputacions Provincials podran classificar les despeses segons un criteri orgànic per a expressar l?Àrea o Servei que les genera o en tinga al seu càrrec la gestió. La classificació orgànica vindrà representada per un tercer grup de xifres, en cap cas superior a sis, en què la primera xifra podrà indicar l?àrea de responsabilitat política, en el supòsit que hi haguessen delegacions per àrees, les altres xifres serviran per a identificar l?òrgan o Servei, dins de cada delegació, podent incorporar-se aquesta classificació a la partida pressupostària.  
Article 4. Classificació funcional.  
1. La classificació funcional de l'estat de despeses consta de tres nivells: el primer relatiu al grup de funció, el segon a la funció i el tercer a la subfunció. Discrecionalment podrà ampliar-se en un o dos nivells, relatiu el quart al programa i el cinqué al subprograma.  
Article 5. Classificació econòmica.  
1. La classificació econòmica de despeses consta de tres nivells: el primer relatiu al capítol, el segon a l'article i el tercer al concepte. Discrecionalment podrà ampliar-se en un o dos nivells, relatiu el quart al subconcepte i el cinquè a la partida econòmica.  
2. La classificació econòmica de l'estat d'ingressos consta de tres nivells: el primer relatiu al capítol, el segon a l'article i el tercer al concepte, es podran desplegar els conceptes en subconceptes, mitjançant l'addició d'un o dos dígits.  
Article 6. Partida comptable.  
1. La partida comptable resulta definida per la conjunció d'una rúbrica funcional amb un grup econòmic, per la qual cosa vindrà representada per una clau de deu xifres, indicant les cinc primeres de l'esquerra el número funcional i les restants l?econòmic.  
2. Quan les Diputacions consideraran, donada la seua organització, que no cal o no és convenient un desplegament major dels nivells funcional o econòmic, podran reduir a sis les xifres de la partida comptable.  
Article 7. Partida pressupostària.  
La partida pressupostària l'expressió xifrada de la qual constitueix el crèdit pressupostari, vindrà definida per la conjunció de la subfunció i el concepte econòmic.  
Article 8. Vinculació jurídica.  
1. La vinculació jurídica dels crèdits per a despeses dels pressuposts de la Generalitat Valenciana i per tant el seu control fiscal i comptable, serà el que determine la Llei anual de Pressuposts. Si no n'hi havia, la vinculació jurídica s'entendria referida a la partida pressupostària.  
2. Les Diputacions Provincials inclouran el control fiscal i comptable de les seues despeses a la partida pressupostària. No obstant això, podran ampliar aquesta vinculació a nivells inferiors, establint les oportunes normes reglamentàries.  
Article 9. Fases d'execució del Pressupost de Despeses.  
Comptablement el procediment que s'establesca, qualsevol que siga aquest, ha d?informar com a mínim, per a cadascuna de les partides pressupostàries, la situació de les fases següents en el procés d'execució del pressupost de despeses:  
a) Autorització per a realitzar una despesa. Com a tal senten l'acte en virtut del qual el President o òrgan competent acorda la realització d'una despesa, calculada en forma certa o aproximada, reservant amb aquesta finalitat la totalitat o part del crèdit pressupostari.  
b) Disposició o compromís de despesa. Es refereix a aquells actes amb rellevància jurídica envers tercers, vinculant a l'Administració a realitzar una despesa concreta i de quantia determinada.  
c) Obligació de pagar. Com a tal s'entén Pacte en virtut del qual el tercer que contracta amb l'Administració ha executat Pobra, prestat el servei o realitzat el subministrament a què es comprometé i sorgeix el reconeixement de l'obligació de pagar, i  
d) Pagament. Per donar compliment a l?obligació de pagar s'expedeix, per l'Ordenador, el corresponent manament de pagament i hom l'efectua.  
Article 10. Fases d'Execució del Pressupost d'Ingressos.  
Anàlogament amb el que disposa l'article anterior, la informació haurà de recollir, si s'escau, per cadascun dels conceptes, la situació de les fases següents en el procés d'execució del pressupost d'ingressos:  
a) Compromís d'ingrés. Es refereix a aquells actes de rellevància jurídica, que fan nàixer el dret de l'Administració enfront de tercers, a la percepció de quantitats certes, pendents de liquidació fins el compliment, per part d?aquella, de determinades condicions.  
b) Dret reconegut. És el deute liquidat a favor de l'Administració, l?ingrés del qual està pendent de produir-se.  
c) Cobrament realitzat. Es correspon amb l?ingrés realment produït.  
Article 11. Romanents de crèdits per a despeses.  
1. Els crèdits per a despeses, que, en l'últim dia de l'exercici pressupostari, no estiguen vinculats al compliment d'obligacions ja reconegudes, es consideraran anul·lats de ple dret, excepte aquells que per la seua pròpia naturalesa no hagen d?anul·lar-se. Tanmateix amb la limitació que solament podran aplicar-se en el transcurs de l'exercici pressupostari en què s'acorde la seua incorporació i per a les mateixes despeses que motivaren, en cada cas, la consignació, l'autorització i el compromís, podran incorporar-se a l'estat de despeses del Pressupost, com a romanents:  
- Els crèdits que garantesquen compromisos de despeses contretes fins a l?últim dia de l?exercici pressupostari i que, per motius justificats, no s'han pogut realitzar durant l'exercici. Es a dir, aquells crèdits que es troben en la fase «Compromís de despesa».  
- Aquelles despeses autoritzades, en què l'expedient administratiu de disposició de la despesa estiga en fase d'exposició pública o d'adjudicació; s'ha l?entendre que la fase d'exposició, a aquest efecte, comença des de la data de remissió del corresponent anunci o edicte per a la publicació en els mitjans pertinents.  
- Els crèdits per a operacions de capital.  
- Els crèdits autoritzats en funció de l?efectiva recaptació de drets que els siguen afectes i aquells que han estat generats en l'estat de despeses del Pressupost, a través del corresponent expedient de modificació de crèdits per majors ingressos sobre els totals prevists, així com pels ingressos no prevists en el pressupost preventiu.  
2. Excepcionalment podran tornar-se a incorporar a l?exercici següent a aquell en què foren incorporats per primera vegada, aquells romanents de crèdit, provinents de l'execució de Plans, les obres dels quals es troben ja adjudicades encara que pendents d'executar i, per tant, sense poder reconèixer l?obligació per al seu posterior pagament.  
3. Correspon als Presidents de les Diputacions Provincials, previ acord motivat, la facultat d'autoritzar les incorporacions a què fan referència els dos apartats anteriors.  
Article 12. Romanents de crèdits d'ingressos.  
Els crèdits a incorporar en concepte de romanents d'ingressos, seran aquells que es troben en la fase de compromís d'ingrés.  
Article 13. Liquidació del Pressupost.  
El pressupost de cada exercici es liquidarà, amb especificació de:  
a) L?existència en caixa, a 31 de desembre, de l'exercici que es liquida.  
b) Els drets liquidats i contrets, pendents de cobrament en la mateixa data.  
c) Les obligacions reconegudes i no satisfetes l'últim dia de l'exercici a liquidar.  
Tot açò s?incorporarà al Pressupost refós de l?exercici següent en concepte de Residus d'exercicis tancats o Resultes.  
A la liquidació així obtinguda, se li addicionaran els romanents d'ingressos i despeses, obtenint-se el resultat definitiu de la liquidació de l'exercici econòmic.  
Article 14. Pressupost refós.  
El Pressupost refós d?un exercici econòmic estarà compost per:  
a) El pressupost preventiu, en què s'incorporaran els Romanents de crèdit de l'exercici anterior en la corresponent classificació pressupostària.  
b) El pressupost de Residus de l?exercici anterior.  
c) El pressupost de Residus d'exercicis anteriors de l?anterior.  
Article 15. Codificació de Residus d'exercicis tancats.  
En la codificació dels conceptes i partides dels estats d'ingressos i despeses, tant del Pressupost de Residus de l'exercici anterior com d'exercicis anteriors de l'anterior, es respectarà l'aplicació pressupostària d'origen, si bé haurà de fer-se ús d'un sistema que permeta la diferenciació dels distints pressuposts que conformen el Pressupost Refós.  
DISPOSICIO TRANSITORIA  
Les Diputacions Provincials podran adoptar, en funció dels seus respectius processos d'organització econòmico-comptable, per la comptabilització sobre la base de les actuals estructures econòmico-funcionals fins al 31 de desembre de 1987, establint les corresponents taules de conversió amb les quals aprova aquesta Ordre.  
DISPOSICIO DEROGATORIA  
Queda derogada l?Ordre de 30 de juliol de 1986, de la Conselleria d'Economia i Hisenda, per la qual s'establia la classificació econòmica i funcional d'aplicació als Pressuposts de la Generalitat Valenciana i les Diputacions Provincials de la Comunitat Valenciana.  
València, 16 d'abril de 1987.  
- El Conseller d'Economia i Hisenda: Antoni Birlanga i Casanova.  
Veure annex


Còpia Permalink ELI